**Roermond** je općina od 59,184 stanovnika i grad od 47,070 stanovnika, na jugu Nizozemske u Provinciji Limburg.

Geografske karakteristike
-------------------------

Roermond se prostire duž obala rijeka Ruhr, Meuse i Swalm, udaljen samo 15 km od granica sa Njemačkom i Belgijom.

Samo nekoliko koraka od centra grada nalazi se veliki kompleks jezera "Maasplassen", velik 3000 hektara, odlično mjesto za rekreaciju i 
sportove na vodi.

Historija
---------

Dio grada na rijeci Meuse
Designer Outlet
Prvi grad na terenu Roermonda, čiji se ostatci nalaze u predgrađu *Voorstad Sint Jacob* i most (današnji *Steene Brök*/Kameni most) podigli su Rimljani.

Roermond je brzo rastao tako da je gradska prava dobio 1232. godine. Zahvaljujući transportu po rijeci Meuse - 1441. je postao član Hanzeatskog saveza
i izrastao u snažan centar trgovine. Po gradu se još uvijek može vidjeti tragove iz tog vremena, po imenima ulica u kojima se u to vrijeme obavljala specifična djelatnost; Postolarska 
(Schoenmakersstraat), Pekarska (Bakkerstraat) i Mesarski trg (Varkensmarkt).

Roermond je bio jedna od prijestolnica Grofovije Gelre, o čemu svjedoči raskošna grofofska palača - *Prinsenhof*.
To je bio do 1543. kad je grofovija ustupljena Svetorimskom caru Karlu V.
Od 1559. je sjedište istoimene dijeceze (jedne od sedam u Nizozemskoj), koja se teritorijalno poklapa sa Provincijom Limburg.

Kao pretežno katolički ostao je pod vlašću Habsburgovaca i kad je Nizozemska postala nezavisna. 
Okupirali su ga Francuzi u vrijeme Revolucionarnih i Napoleononskih ratova i Belgijanci od 1830. do 1839.

Tokom 19. vijeka izrastao u industrijski grad, u kom se proizvodilo svašta; od tekstila, kemikalija, papira, cigara do namještaja i električnih aparata.

Teško je oštećen u Drugom svjetskom ratu.

Znamenitosti
------------

Od historijskih znamenitosti Roermond ima kasnoromaničku crkvu *Munster* (posvećena 1224. više puta restaurirana) i katedralu sv. Kristofora iz 1410. Nedaleko od nje nalazi se redemptoristička kapelica sa svetištem Gospe od pijeska.

Također vrijedi pogledati gradsku vijećnicu (*Stadhuis*) iz 1700. godine i franjevačkaCrkva|crkvu]] - *Minderbroederskerk*.

Veliki trag ostavio je daleko najpoznatiji građanin Roermonda arhitekt Pierre Cypers; muzički paviljon na Munsterpleinu i Munsterkerk i Cuypershuis.

Privreda
--------

Roermond je danas pretežno trgovačko- uslužni centar, ali još uvijek i grad papirne, prehrambene, elektro i kemijske industrije.

Od 21. vijeka Roermond se sve više okreće trgovini i uslugama, i ulaže u infrastrukturu (autoput A73 i autoput A52 do Düsseldorfa).

Izvori
------

1. 1 2 3 4 5 6  „*Roermond Municipality in Limburg (Netherlands)*" (engleski). City population. Pristupljeno 16.09.2022.
2. 1 2 3 4 5  „*Roermond / Herten / Merum in Roermond (Limburg)*" (engleski). City population. Pristupljeno 16.09.2022.
3. 1 2 3  „*Welcome to Roermond*" (engleski). Roermonde. Arhivirano iz originala na datum 2022-09-20. Pristupljeno 16.09.2022.
4. ↑  „*Roermond - History*" (engleski). Liqui Search. Pristupljeno 16.09.2022.
5. 1 2 3 4  „*Geschiedenis van Roermond*" (nizozemski). Weare Roermond. Pristupljeno 16.09.2022.
6. 1 2 3 4 5  „*Roermond Netherlands*" (engleski). Encyclopaedia Britannica. Pristupljeno 16.09.2022.
7. ↑  „*Roermond - Economy*" (engleski). Liqui Search. Pristupljeno 16.09.2022.

Vanjske veze
------------

***Roermond*** na Wikimedijinoj ostavi

* *Welcome to Roermond* (službene stranice) Arhivirano 2022-09-20 na Wayback Machine-u ()